**TIRGUS IZPĒTES NOTEIKUMI**

*Kartes maketēšanas pakalpojumi*

Rīgā, 2021. gada 29.aprīlī

1. **TIRGUS IZPĒTES VEICĒJS**

|  |  |
| --- | --- |
| Pasūtītājs | Kurzemes plānošanas reģions |
| Juridiskā adrese | Avotu iela 12, Saldus, Saldus novads, LV-3801 |
| Reģistrācijas Nr. | 90002183562 |
| Kontakti | Birojs: Valguma iela 4a, Rīga, LV-1048 |
| Kontaktpersona | Zane Gaile, tālr. 29206098,  e-pasts: [zane.gaile@kurzemesregions.lv](mailto:zane.gaile@kurzemesregions.lv) |

1. **IEPIRKUMA PRIEKŠMETA VISPĀRĪGS APRAKSTS**
   1. Iepirkuma priekšmets ir kartes “Central Baltic Small Ports” maketa izstrādes pakalpojums saskaņā ar tehnisko specifikāciju (turpmāk – Iepirkuma priekšmets).
   2. Iepirkuma priekšmeta CPV kods: 79822000-2 (Salikšanas pakalpojumi).
   3. Iepirkuma priekšmeta ietvaros veicamā pakalpojuma darba uzdevums aprakstīts tirgus izpētes noteikumu (turpmāk – noteikumi) 1.pielikumā „Tehniskā specifikācija”.
   4. Iepirkuma priekšmets tiek finansēts no INTERREG CentrālBaltijas programmas projekta “CB Small Ports”, Nr. **CB845**.
   5. Pakalpojuma sniegšanas termiņš: atbilstoši noteikumu 1. pielikumā norādītajam.
2. **PIEDĀVĀJUMA IZVĒLES KRITĒRIJS**

Piedāvājuma izvērtēšanas kritērijs ir **saimnieciski visizdevīgākais piedāvājums.**

1. **PIEDĀVĀJUMA IESNIEGŠANAS NOTEIKUMI**

Piedāvājums iesniedzams līdz **2021. gada 7. maija pulksten 17.00,** nosūtot aizpildītu pieteikuma formu (2. pielikums) uz e-pastu: [zane.gaile@kurzemesregions.lv](mailto:zane.gaile@kurzemesregions.lv).

1. **PIEDĀVĀJUMA IZVĒRTĒŠANA, LĒMUMA PIEŅEMŠANA UN IEPIRKUMA LĪGUMA SLĒGŠANA**

**5.1. Piedāvājuma izvērtēšanas pamatnoteikumi**

* + 1. Pēc piedāvājumu iesniegšanas termiņa beigām notiks piedāvājumu izskatīšana un izvērtēšana.
    2. Tirgus izpētes veicējam, pēc piedāvājumu saņemšanas, ir tiesības veikt sarunas ar pretendentiem par piedāvājumu precizēšanu un/vai uzlabošanu un iepirkuma līguma noteikumiem.
    3. Tirgus izpētes veicējam jebkurā brīdī līdz galīgā lēmuma pieņemšanai par tirgus izpētes rezultātiem ir tiesības uzaicināt citus pretendentus iesniegt piedāvājumus, kā arī uzaicināt viņus uz sarunām.
    4. Tirgus izpētes veicējam ir tiesības sarunas veikt tikai ar tiem pretendentiem, kuru iesniegtie piedāvājumi ir potenciāli visizdevīgākie. Tirgus izpētes veicējs ir tiesīgs uzsākt sarunas arī ar pretendentu, ar kuru iepriekš sarunas netika veiktas.
    5. Tirgus izpētes veicējs lūdz pretendentus, ar kuriem notikušas sarunas, apstiprināt savu gala piedāvājumu, ja uzskata, ka ir iegūts tā vajadzībām atbilstošs piedāvājums.
    6. No iesniegtajiem piedāvājumiem tiks izvēlēts saimnieciski visizdevīgākais piedāvājums, kurš tiks noteikts izmantojot cenu kā vienīgo kritēriju. Piedāvājums, kurā tiks piedāvāts iepirkuma priekšmets atbilstoši Tehniskajā specifikācijā noteiktām prasībām par zemāko cenu, tiks atzīsts par saimnieciski visizdevīgāko piedāvājumu.
    7. Tirgus izpētes veicējam ir tiesības pārtraukt tirgus izpēti, ja piedāvātā cena pārsniedz tirgus izpētes veicēja budžeta iespējas vai ja nav iespējams saņemt Tirgus izpētes veicējam vajadzībām atbilstošu piedāvājumu.
    8. Ja pretendents, kurš ir iesniedzis noteikumu prasībām atbilstošu piedāvājumu, ir atzīts par uzvarētāju tirgus izpētē, nenoslēdz iepirkuma līgumu, Tirgus izpētes veicējam ir tiesības izvēlēties nākamo piedāvājumu ar zemāko cenu.

**5.2. Tirgus izpētes rezultātu paziņošana**

Tirgus izpētes veicējs informē visus pretendentus par tirgus izpētes rezultātiem.

**5.3. Iepirkuma līguma slēgšana**

Pasūtītājs slēdz iepirkuma līgumu ar pretendentu, pamatojoties uz Tehnisko specifikāciju, pretendenta iesniegto piedāvājumu, saskaņā ar šādiem noteikumiem, ja Tirgus izpētes veicējs un pretendents sarunās nav vienojušies par citiem noteikumiem:

* + 1. Piedāvātā maketēšanas pakalpojuma cena bez pievienotās vērtības nodokļa ir nemainīga visā iepirkuma līguma darbības laikā;
    2. Par maketēšanas pakalpojumiem Pasūtītājs norēķinās ar Izpildītāju 15 dienu laikā no rēķina izrakstīšanas un pieņemšanas – nodošanas akta parakstīšanas dienas;
    3. Pasūtītājam ir tiesības samazināt izpildītājam veicamo maksājumu par pakalpojuma sniegšanu, ja pakalpojums nav bijis nodrošināts atbilstoši Tehniskajai specifikācijai. Pieņemšanas un nodošanas aktā tiek fiksētas atkāpes no Tehniskajā specifikācijā noteiktajām prasībām. Izmaksas tiek aprēķinātas, veicot attiecīgo pakalpojumu sniedzēju cenu aptauju, vai pieaicina nozares lietpratēju, kas var noteikt izmaksu apmēru. Izpildītājs var izteikt iebildumus pret izmaksu apmēru, bet, ja Puses nevar vienoties pasūtītāju noteiktā termiņā par izmaksu apmēru, pasūtītājiem ir tiesības nepieņemt attiecīgos pakalpojumus un neveikt to apmaksu.
    4. Par fotogrāfiju iegādi no interneta resursiem vai publiski pieejamām datu bāzēm Pasūtītājs norēķinās ar Izpildītāju pēc fakta, Pieņemšanas nodošanas aktā norādot iegādāto fotogrāfiju skaitu un cenu. Norēķins notiek 15 dienu laikā no rēķina izrakstīšanas un pieņemšanas – nodošanas akta parakstīšanas dienas.
    5. Iepirkuma līguma slēgšanas laiks tiks noteikts, pretendentam un Tirgus izpētes veicējam savstarpēji vienojoties.

**1.Pielikums**

Tirgus izpētes noteikumiem

Kartes maketēšanas pakalpojumiem

**TEHNISKĀ SPECIFIKĀCIJA**

***kartes “Central Baltic Small Ports” maketēšana***

**Darba uzdevums**

1. Izpildītājs sagatavo maketu kartei “Central Baltic Small Ports” saskaņā ar zemāk minētajām prasībām. Makets izstrādājams angļu valodā. Pasūtītājs nodrošina tekstuālo informāciju MS Word un/vai MS Excel formātā angļu valodā un daļu nepieciešamo fotogrāfiju digitālā formātā.
2. Maketam jābūt sagatavotiem formātā, kāds nepieciešams iespieddarbu uzsākšanai, kā arī internetā ievietojamam pdf materiālam.
3. Piktogrammu un citu grafisko dizaina elementu izveidi veic Izpildītājs.
4. Izpildītājam jānodrošina izdevumā iekļaujamo fotoattēlu apstrāde.
5. Izpildītājam jānodrošina Pasūtītājam iespēju līdz 5 reizēm veikt iesūtītās tekstuālās informācijas redakcionālu labošanu vai maiņu un fotogrāfiju maiņu.
6. Izpildītājam jāparedz līdz 10 fotogrāfiju atrašana un iegāde no interneta resursiem vai publiski pieejamām datu bāzēm.
7. Fotogrāfiju iegādes izdevumi netiek iekļauti maketēšanas darbu tāmē, bet par to iegādi tiek parakstīts atsevišķs Pieņemšanas nodošanas akts, un Pasūtītājs norēķinās atsevišķi, pēc fakta.
8. **Uzbūve un apjoms kartei “Central Baltic Small Ports”:**
   1. Formāts: A2 (420mm x 594mm),
   2. Druka: 4+4 pilnkrāsu;
   3. Papīrs: G Print vai ekvivalents krītots, matēts papīrs, 80 g/m2.
   4. Apstrāde: locīta uz 105 x 148.5 mm (3+3 locījumi, vertikāls formāts);
9. **Saturs kartei “Central Baltic Small Ports”:**
   1. Kartes 1. un 4. vāka dizains attēlo materiāla būtību, ietver fotogrāfijas un / vai zīmētas vai grafiskas ilustrācijas, kartes nosaukumu, logo saskaņā ar Programmas vizuālās identitātes vadlīnijām, noderīgu informāciju u.c. informāciju, ko iesniedz Pasūtītājs.
   2. Shematiska Baltijas jūras reģiona valstu karte, aptvērumā iekļaujot visu reģiona valstu jūras robežu; minēti valstu nosaukumi.
   3. Kartē atzīmētas jahtu ostas pēc Pasūtītāja iesniegtā saraksta, ostas pēc Pasūtītāja norādījumiem savienotas ar līnijām, uz kurām norādīts attālums starp attiecīgajām ostām jūras jūdzēs.
   4. Kartes otrajā pusē izvietota informācija par jahtu ostām, vispārēji apraksti par burāšanas galamērķiem, noderīga informācija. Visu kartes satura informāciju iesniedz Pasūtītājs.
10. Darba gaitā kartes uzbūve var tikt mainīta, atkarībā no informācijas un vizuālo materiālu apjoma par jahtu ostām;
11. **Pakalpojuma sniegšanas termiņš:**
    1. Kartes maketam jābūt iesniegtiem Pasūtītājam ne vēlāk kā 30 (trīsdesmit) darba dienu laikā no publiska pakalpojuma līguma noslēgšanas dienas.
    2. Pasūtītājs 5 darba dienu laikā no līguma noslēgšanas iesniedz Izpildītājam kartes satura informāciju: tekstus un fotogrāfijas
    3. Izpildītājs ne vēlāk kā 5 darba dienu laikā no līguma noslēgšanas iesniedz Pasūtītājam ne mazāk kā 3 kartes dizaina variantus, no kuriem Pasūtītājs 2 darba dienu laikā izvēlas tālāk attīstāmo variantu.
    4. Kartes maketa labošanai un salikto tekstu korektūrai paredzētas 5 darba dienas
12. Pirms izdevuma nodošanas drukas darbu izpildītājam, Izpildītājs Pasūtītājam iesniedz galīgai saskaņošanai kartes pilna komplekta PDF failus;
13. Izpildītājam jāsniedz ieteikumi par piemērotākā papīra/materiāla izvēli kartes drukai un jāiesniedz Pasūtītājam kartes drukas specifikācija.

**2.Pielikums**

Tirgus izpētes noteikumiem

Kartes maketēšanas pakalpojumiem

**PIETEIKUMS**

*Kartes “Central Baltic Small Ports” maketēšanas pakalpojumi*

Pretendents: [[1]](#footnote-1)

|  |  |
| --- | --- |
| Nosaukums/Vārds, uzvārds[[2]](#footnote-2): |  |
| Reģistrācijas numurs / personas kods[[3]](#footnote-3): |  |
| Juridiskā adrese / deklarētā dzīvesvietas adrese[[4]](#footnote-4): |  |
| Telefona numurs: |  |
| E-pasts[[5]](#footnote-5): |  |

|  |  |
| --- | --- |
| Kontaktpersona : |  |
| Telefona numurs: |  |

Pretendents apliecina, ka nav tādu apstākļu, kuri liegtu iesniegt piedāvājumu un pildīt Tehniskajā specifikācijā norādītās prasības.

Pretendents apņemas nodrošināt kartes maketa izstrādes pakalpojumu atbilstoši tehniskās specifikācijas prasībām.

Iesniedzot pieteikumu, pretendents piekrīt, ka pasūtītājs komunikācijai ar pretendentu izmantos šajā pieteikumā norādīto elektroniskā pasta adresi un telefona numuru.

|  |  |  |  |
| --- | --- | --- | --- |
| **Pozīcija** | **Cena bez PVN, EUR** | **Cena ar PVN, EUR** | **PVN, EUR** |
| Kartes “Central Baltic Small Ports” maketēšanas pakalpojums |  |  |  |

**Pretendenta pārstāvis:**

|  |  |
| --- | --- |
| Vārds, Uzvārds |  |
| Ieņemamais amats |  |
| Vieta, datums |  |

1. Personu apvienība prasīto informāciju (nosaukumu, reģistrācijas Nr. utt.) aizpilda par katru personu apvienības dalībnieku, kopējot un aizpildot norādīto tabulu. [↑](#footnote-ref-1)
2. Ja pretendents ir fiziska persona vai pašnodarbināta persona [↑](#footnote-ref-2)
3. Ja pretendents ir fiziska persona. Ja pretendents ir pašnodarbināta persona, norāda pašnodarbinātas personas reģistrācijas numuru. [↑](#footnote-ref-3)
4. Ja pretendents ir fiziska persona vai pašnodarbināta persona [↑](#footnote-ref-4)
5. E-pasts saziņai ar pasūtītāju. [↑](#footnote-ref-5)